Opinjoni tal-Kummissjoni dwar it-talba ta’ modifika ta’ l-Istatut tal-Qorti tal-Ġustizzja, ippreżentata mill-Qorti skond l-Artikolu 245, it-tieni inċiż, tat-Trattat tal-KE u li tfittex li tiffissa l-kondizzjonijiet u l-limiti ta’ l-eżami mill-ġdid, mill-Qorti, tad-deċiżjonijiet mogħtija mill-Qorti tal-Prim' Istanza skond l-Artikolu 225(2) u (3), tat-Trattat tal-KE /* SEK/2005/0207 finali */





[pic] | KUMMISSJONI TAL-KOMUNITAJIET EWROPEJ | Brussel 11.2.2005 SEG(2005) 207 finali OPINJONI TAL-KUMMISSJONI dwar it-talba ta’ modifika ta’ l-Istatut tal-Qorti tal-Ġustizzja, ippreżentata mill-Qorti skond l-Artikolu 245, it-tieni inċiż, tat-Trattat tal-KE u li tfittex li tiffissa l-kondizzjonijiet u l-limiti ta’ l-eżami mill-ġdid, mill-Qorti, tad-deċiżjonijiet mogħtija mill-Qorti tal-Prim' Istanza skond l-Artikolu 225(2) u (3), tat-Trattat tal-KE OPINJONI TAL-KUMMISSJONI dwar it-talba ta’ modifika ta’ l-Istatut tal-Qorti tal-Ġustizzja, ippreżentata mill-Qorti skond l-Artikolu 245, it-tieni inċiż, tat-Trattat tal-KE u li tfittex li tiffissa l-kondizzjonijiet u l-limiti ta’ l-eżami mill-ġdid, mill-Qorti, tad-deċiżjonijiet mogħtija mill-Qorti tal-Prim' Istanza skond l-Artikolu 225(2) u (3), tat-Trattat tal-KE 1. Il-Qorti tipproponi li jiġu mdaħħla bejn l-Artikoli 62 u 63 tal-Protokoll dwar l-Istatut tal-Qorti, tliet artikoli nnumerati 62.a) sa 62.c)[1], li jistabbilixxu rispettivament a) il-karattru mhux sospensiv tal-proċedura ta’ eżami mill-ġdid, «bla preġudizzju għall-Artikoli 242 u 243 tat-Trattat»[2] , b) it-termini essenzjali tal-proċedura ta’ l-eżami mill-ġdid Il-Qorti tipprevedi f’dan il-każ i) l-organizzazzjoni ta’ proċedura bil-miktub li tikkomprendi r-reġistrazzjoni ta’ memoranda jew osservazzjonijiet - f’perijodu ta’ żmien li għandu jkun iffissat għal dan il-għan, mill-partijiet fil-kawża quddiem il-Qorti tal-Prim' Istanza (CFI), fil-każ ta’ ezami mill-ġdid ta’ sentenza tal-kassazzjoni tal-CFI, u mill-partijiet fil-kawża pendenti quddiem il-ġurisdizzjoni nazzjonali, fil-każ ta’ eżami mill-ġdid ta’ deċiżjoni preliminari tal-CFI, - fiż-żewġ ipoteżi msemmija hawn fuq, mill-Istati Membri u l-Istituzzjonijiet fil-kondizzjonijiet previsti fl-Artikolu 23 ta’ l-Istatut, dwar il-proċeduri preliminari ; ii) il-possibbiltà għall-Qorti li tiftaħ proċedura orali, c) l-effetti ta’ l-eżami mill-ġdid fuq is-sentenzi tal-CFI li jikkompromettu l-għaqda jew il-koerenza tal-liġi tal-Komunità : - fil-każ ta’ sentenza tal-Kassazzjoni, id-dispożittiv hu spirat mill-Artikolu 61 ta' l-Istatut dwar l-appelli, - fil-każ ta’ sentenza preliminari, hu previst li «ir-risposta miġjuba mill-Qorti għall-mistoqsijiet li kienu s-suġġett ta’ l-eżami mill-ġdid jissostitwixxu dawk tal-CFI». 2. Il-Qorti tippreċiża li d-dispożizzjonijiet kumplimentarji għal dan id-dispożittiv għandhom ikunu mdaħħla fir-regolamenti tal-proċedura tal-Qorti u tal-CFI permezz ta’ l-applikazzjoni ta’ l-Artikolu 63 ta’ l-Istatut. Il-Qorti tippreċiża wkoll li « fil-kamp preliminari, għandu jkun b’mod partikolari indispensabbli li taġġorna lill-qorti li talbet deċiżjoni preliminari dwar l-avvanz fil-proċedura ta’ eżami mill-ġdid sabiex din il-qorti tkun tista’ tistenna konxjament il-pożizzjoni tal-Qorti qabel ma tagħti deċiżjoni fuq il-kawża prinċipali ». 3. It-talba tal-Qorti għandha l-iskop li tagħti segwitu lid-dikjarazzjonijiet nru. 13, 14 u 15 adottati fis-26 ta' Frar 2001, fis- Summit ta' Nizza. Osservazzjonijiet preliminari 4. Id-dispożizzjonijiet tat-Trattat ta’ Nizza dwar il-ġurisdizzjonijiet ta’ l-Unjoni għandhom objettiv doppju, li jfittxu - li jemendaw l-istruttura tal-kompetenzi ġurisdizzjonali sabiex jirrazzjonalizzaw x-xogħol tal-Qorti u tal-CFI, u - li jżżommu l-Qorti fir-rwol tagħha ta' ġurisdizzjoni suprema unika ta' l-Unjoni, tkun xi tkun in-natura tal-kompetenzi kkonferiti lill-CFI. Il-proċedura ta’ eżami mill-ġdid twieġeb għal dan it-tieni oġġettiv, meta l-CFI tagħti deċiżjoni fil-qafas tal-kompetenzi tal-kassazzjoni jew fil-kompetenzi preliminari[3]. 5. Il-proċedura ta’ eżami mill-ġdid hi bla preċedent fil-miżura li tinstawra b’hekk kontroll ġurisdizzjonali wara l-eżerċizzju ta’ kompetenza ta’ kassazzjoni jew ta’ kompetenza preliminari. Din tittraduċi l-volontà ta’ l-awturi tat-Trattat li ma jiġix kreat, fil-livell tal-Qorti, ġurisdizzjoni tat-tielet grad fil-kamp ta’ azzjonijiet diretti, u lanqas ġurisdizzjoni tat-tieni grad fil-kamp preliminari. 6. Fl-opinjoni tal-Kummissjoni, il-karrattru deliberatament eċċezzjonali ta’ din il-proċedura timplika l-adozzjoni ta’ disposizzjonijiet statutarji speċifiċi. I. Il-proposta għal eżami mill-ġdid u d-deċiżjoni għall-ftuħ tal-proċedura ta’ eżami mill-ġdid għandhom ikollhom effett sospensiv 7. Il-proċedura ta’ eżami mill-ġdid ma tistax tiġi mqabbla ma’ rikors jew ma' appell magħmul minn parti fil-kawża, skond mezzi tal-liġi liberatament definiti minn din. Għal din ir-raġuni, Il-Kummissjoni hi tal-fehma li m’hemmx raġuni f’dan ir-rigward li tiġi aġġustata l-proċedura ta’ eżami mill-ġdid dwar id-dispożizzjonijiet li jirregolaw ir-rikorsi jew l-appelli ordinarji[4]. 8. Għandu jingħat li l-karattru mhux sospensiv tar-rikorsi u ta’ l-appelli ordinarji hu essenzjalment ġustifikat mill-ħtieġa li jiġu evitati r-rikorsi jew appelli abbużivi fformulati minn partijiet bl-intenzjoni unika li tittardja l-applikazzjoni ta’ l-att attakkat jew l-eżekuzzjoni tad-deċiżjoni ġurisdizzjonali. Issa, il-proċedura ta’ eżami mill-ġdid m’għandhiex dan is-sogru peress illi, bis-saħħa ta’ l-Artikolu 62 ta’ l-Istatut, din hi mibdija permezz ta’ l-inizzjattiva esklussiva tal-Prim Avukat Ġenerali tal-Qorti. 9. Barra minhekk jirriżulta mill-Artikolu 225(2) u (3) tat-Trattat, li s-sentenzi miġjuba għal eżami mill-ġdid eventwali tal-Qorti huma sentenzi tal-kassazzjoni u sentenzi preliminari tal-CFI u li l-eżami mill-ġdid ma jistax isir ħlief «eċċezzjonalment (...), fejn ikun hemm periklu li l-unità jew il-koerenza tal-liġi tal-Komunità tiġi mittiefsa ». 10 . Minn dawn id-disposizzjonijiet jirriżulta li l-proċedura ta’ eżami mill-ġdid hi proċedura eċċezzjonali peress illi tifittex li tevita konfuzzjoni gravi għall-ordni komunitarja, li tista’ tirriżulta mill-eżekuzzjoni ta’ sentenzi tal-CFI. 11. Skond il-Kummissjoni, il-fatt li l-eżami mill-ġdid tal-Qorti jġib fuq is-sentenzi tal-kassazzjoni u s-sentenzi preliminari għandu jiġi enfasizzat. Tali sentenzi għandhom l-għan li jassiguraw l-unità fl-interpretazzjoni u l-uniformità fl-applikazzjoni tal-liġi u mil-lum ‘il quddiem jaqdu funzjoni essenzjali għall-ordni ġuridika ta’ l-Unjoni Ewropea. Il-kompetenzi tal-kassazzjoni u l-kompetenzi preliminari huma barra minhekk eżerċitati, fil-prinċipju, b’mod esklussiv u definit. 12. Madankollu, fil-miżura fejn, bħala eċċezzjoni għal dan il-prinċipju, is-sentenzi tal-CFI jistgħu jkunu s-suġġett ta' kontroll tal-Qorti peress illi jistgħu jkunu ta' riskju għall-unità jew il-koerenza tal-liġi komunitarja, dawn is-sentenzi ma jistgħux jibqgħu jitqiesu bħala ppronunċjati b’mod definittiv u m’għandhomx minn issa ‘l quddiem jiġu nnotifikati, u lanqas m’għandhom jiġu applikati immedjatament. Il-Kummissjoni hi tal-fehma li l-eżekuzzjoni tagħhom m’għandux jiġi previst ħlief wara perijodu ta’ żmien ta’ xhar imsemmi fl-Artikolu 62 ta' l-Istatut, jekk il-Prim Avukat Ġenerali ma ppreżentax talba għal eżami mill-ġdid, jew, fejn it-talba ġiet ifformulata għal dan l-għan, waqt it-tieni perijodu ta' zmien ta' xhar previst minn din l-istess dispożizzjoni, jekk il-Qorti tiddeċiedi li ma tiftaħx il-proċedura ta' eżami mill-ġdid. 13. Il-fatt li l-proċedura ta’ eżami mill-ġdid iseħħ biss f’każijiet rari ħafna ma tinvalidax din l-osservazzjoni. Skond il-Kummissjoni, hu importanti li naraw li tingħata tweġiba legali unika għal kull appell fil-kassazzjoni u għal kull mistoqsija preliminari sabiex tinżamm intatta s-sigurtà ġuridika u sabiex jiġi evitat kull riskju ta’ inkoerenza fl-applikazzjoni tal-liġi komunitarja. 14. Fid-dawl tal-konsiderazzjonijiet ta’ qabel, il-Kummissjoni hi tal-fehma li l-karattru sospensiv tal-proċedura ta’ eżami mill-ġdid għandha titqies bħala inerenti għal din u, bħala konsegwenza, għandha titqies bħala tali fl-Istatut. 15. Il-Qorti tipproponi soluzzjoni anqas awtomatika, li tikkonsisti fin-nuqqas ta’ sospensjoni ta’ l-eżekuzzjoni tas-sentenza tal-CFI ħlief fuq talba tal-Prim Avukat Ġenerali, ippreżentata skond l-Artikolu 242 tat-Trattat. 16. Fl-opinjoni tal-Kummissjoni, din is-soluzzjoni tippreżenta xi riskji, inkwantu din ma tippermettix li jkunu koperti l-ipoteżijiet kollha li fihom l-eżami mill-ġdid tal-Qorti tista’ jwassal għal modifika tas-sentenza tal-CFI. Issa, hu xieraq li jiġi evitat li, fin-nuqqas ta’ talba għas-sospensjoni ta’ l-eżekuzzjoni, deċżjoni tal-CFI, li tista’ tikkrea l-konfuzjoni msemmi aktar ‘il fuq, tkun implimentata temporanjament sabiex imbagħad wara tkun trid tiġi emandata, skond l-eżami mill-ġdid tal-Qorti. 17. Għar-raġunijiet kollha ta’ qabel, il-Kummissjoni hi tal-fehma li l-karattru sospensiv tal-proċedura ta’ eżami mill-ġdid tippermetti li tinżamm b'mod aktar effikaċi l-finalità ta' din il-proċedura eċċezzjonali. Dan jippermetti wkoll li tiġi ssimplifikata u, bl-istess mod, li tiġi aċċellerata l-proċedura ta’ eżami mill-ġdid, inkwantu l-Prim Avukat Ġenerali u l-Qorti jistgħu jidħlu immedjatament fis-sustanza, mingħajr il-bżonn li jeżaminaw b’mod preliminari n-neċessità ta’ sospensjoni mill-eżekuzzjoni eventwali tas-sentenza tal-CFI jew tal-miżuri provvizorji li, skond id-disposizzjonijiet proposti, jistgħu jkunu proposti mill-Prim Avukat Ġenerali, skond l-Artikolu 242 u 243 tat-Trattat. 18. Il-Kummissjoni fl-aħħar hi tal-fehma li r-rikonoxximent tal-karattru sospensiv tal-proċedura ta’ eżami mill-ġdid hu preferibbli sabiex tinżamm - minn parti, l-awtorità Ğli tinterpreta l-liġi ğ, awtorità li tissogra li tiġi kompromessa fil-każ ta’ notifika, għall-istess każ, ta’ bosta deċiżjonijiet li għandhom l-iskop uniku li jistipulaw l-istat tad-dritt, - min-naħa l-oħra, l-ispeċifiċità ta’ din il-proċedura li tfittex mhux biss li tiffissa l-ġurisprudenza għall-futur, bħal ażżjoni fl-interess tal-liġi, iżda wkoll biex jibbenefika lill-partijiet fil-kawża. Dawn l-aħħar żewġ punti jattiraw l-osservazzjonijiet kumplimentari li ġejjin. Fil-kamp ta’ ażżjonijiet diretti 19. Permezz tad-deċiżjoni tat-2 ta’ Novembru 2004, il-Kunsill waqqaf it-Tribunal tal-Funzjoni Pubblika ta’ l-Unjoni Ewropea (minn hawn ‘il quddiem TFP), skond l-Artikolu 225A tat-Trattat. Għandu jiġi mfakkar - li permezz ta' l-Artikolu 11 ta' l-Anness għal din id-deċiżjoni, l-appelli ntrodotti quddiem it-CFI kontra d-deċiżjonijiet tat-TFP huma limitati għall-punti tal-liġi, - li permezz ta’ l-Artikolu 13 ta’ dan l-istesss Anness[5], meta l-appell hu milqugħ u li konsegwentement s-sentenza tat-TFP tiġi annullata, il-CFI tiddeċiedi hi stess jew tibgħat mill-ġdid il-każ quddiem it-TFP, meta l-kawża mhijiex fi stat li tista’ tiġi deċiża. 20. Jirriżulta minn dan li jekk, kif inhu propost mill-Qorti, l-eżami mill-ġdid m’għandux ikollu effett sospensiv, it-TFP se tintalab sabiex tiġġudika l-kawża a bażi tar-regola tal-liġi espressa mill-CFI, filwaqt li din ir-regola tal-liġi għada suxxettibbli li tiġi emendata mill-Qorti. 21. Hu xieraq li jiġi nutat barra minhekk li skond l-eżami mill-ġdid tagħha, il-Qorti bi ħsieba tibagħat mill-ġdid il-kawża quddiem il-CFI, ħlief jekk is-soluzzjoni tat-tilwim ġejja minn konstatazzjonijiet tal-fatt li fuqhom hi bbażata d-deċiżjoni tal-CFI. F’dan l-aħħar każ, hi għandha tiddeċiedi l-proposta definittivament hi stess (Art.62.c). Is-sistema proposta tissogra konsegwentement li twassal għall-intervenzjoni, għall-istess kawża, ta’ bosta deċiżjonijiet ġurisdizzjonali li għandhom l-għan li « jistipulaw ir-regola tal-liġi», l-ewwel fil-livell tal-kassazzjoni (deċiżjoni tal-CFI, li jekk ikun il-każ tissokkta b'deċiżjoni tat-TFP) u wara dan fil-livell ta' eżami mill-ġdid (deċiżjoni tal-Qorti, li tissokkta jekk ikun il-każ b'deċiżjoni tal-CFI). 22. Din is-sekwenza tissogra b’hekk li toħloq mill-ġdid il-ħafna xogħol ġurisdizzjarju b’lura li t-Trattat ta’ Niżża fittex preċisament li jikkoreġi u tissogra li tfixkel l-awtorità « li tinterpreta l-liġi ». Fil-kamp preliminari 23. Sa dan l-istadju, l-ebda kompetenza preliminari ma ngħatat lill-CFI. Madankollu, sa fejn il-proposta tal-Qorti tkopri wkoll l-eżami mill-ġdid ta’ sentenzi preliminari tal-CFI, il-Kummissjoni tenfasizza li l-karattru sospensiv ta’ l-eżami mill-ġdid tal-Qorti hi partikolarment ta’ min jirrikkmandaha f’dan il-kamp. Il-proċedura ta’ eżami mill-ġdid m’għandhiex fil-fatt tiġi implimentata bħala proċedura preliminari tat-tieni grad. Din hi kwistjoni kemm ta’ kredibbilità tal-proċedura preliminari kif ukoll ta’ l-ekonomija u ta’ l-effikaċità tal-proċedura ta’ eżami mill-ġdid. 24. Il-kredibilità tal-proċedura preliminari u, b’mod aktar preċiż, is-sens ta’ l-obbligu tar-rinviji tal-ġurisdizzjonijiet ta’ l-aħħar istanza tinsab essenzjalment fil-fatt li l-imħallfin nazzjonali huma mistiedna li jindirizzaw ruhhom lill-Qorti tal-Ġustizzja, bħala organu uniku, regolatur u speċjalizzat fil-qasam ta’ l-interpretazzjoni u ta’ l-applikazzjoni ta’ validità tal-liġi Komunitarja. L-imħallef nazzjonali m’għandux jiġi mgħarraf b’żewġ tweġibiet preliminari differenti, fiċ-ċirkostanzi l-ewwel tweġiba fformulata mill-CFI, u mbagħad it-tieni tweġiba fformulata mill-Qorti li, skond il-proposta preżenti, Ğ tissostitwixxi ruhha ğ għal dik tal-CFI. 25. Is-sitema proposta tissogra barra minhekk li tkun diffiċli li titħaddem mill-imħallef nazzjonali u li tirriduċi sensibbilment l-effikaċità tal-proċedura ta' eżami mill-ġdid. Ir-referenza għall-Qorti tidħol fil-qafas ta’ sospensjoni tad-deċiżjoni ppronunċjata mill-imħallef nazzjonali u din is-sospensjoni normalment tispiċċa bin-notifika tat-tweġiba preliminari, fiċ-ċirkostanzi n-notifika tas-sentenza tal-CFI. L-imħallef nazzjonali jista’ b’hekk isib ruħu fid-dmir li jagħti eżekuzzjoni lis-sentenza tal-CFI. L-imħallef nazzjonali jista’ b’hekk isib ruħu fl-obbligu li jeżegwixxi s-sentenza tal-CFI. F’dawn il-kondizzjonijiet, l-informazzjoni li l-Qorti tfittex li tagħti lill-qorti nazzjonali « sabiex tistenna, konxjament, il-pożizzjoni tal-Qorti qabel ma tiddeċiedi dwar l-azzjoni prinċipali », jiġifieri sabiex din il-qorti ma tieħux in konsiderazzjoni s-sentenza tal-CFI li tkun ġiet innotifikata lilha, tissogra li ma tkunx tista’ tittieħed in konsiderazzjoni u li tippriva konsegwentement il-proċedura ta’ eżami mill-ġdid mill-effikaċità mixtieqa mill-partijiet fil-kawża. 26. Kif il-Qorti tinnota, joħroġ mit-termini tat-Trattat u mid-dikjarazzjonijiet imsemmija hawn fuq li l-« l-eżami mill-ġdid » m’hijiex azzjoni fl-interess tal-liġi, fis-sens tradizzjonali ta’ dan it-terminu, id-dibattiti tal-Konferenza Intergovernattiva (KIG) taw x’jifhmu li tali azzjoni ma kinitx trasferibbli fil-qafas ta' l-istruttura ġurisdizzjonali maħsuba dak iż-żmien. L-azzjoni fl-interess tal-liġi hi ġeneralment prevista sabiex tevita li deċiżjoni ta’ ġurisdizzjoni ta’ livell inferjuri tagħmel ġurisprudenza fil-każ fejn il-partijiet jagħżlu li ma jġibux il-każ tagħhom quddiem il-ġurisdizzjoni ta’ l-aħħar istanza, l-unika kompetenti li tiddeċiedi dwar ċerti kwistjonijiet[6]. Fl-istess kuntest, il-fatt li d-deċiżjoni mogħtija permezz ta’ azzjoni fl-interess tal-liġi għandha l-effett uniku li tikkoreġi mhux is-sentenza res judikata [7] mogħtija, iżda biss il-ġurisprudenza għall-futur, hi perfettament aċċettabbli. Minn hawnhekk hemm differenza inkwantu l-intervenzjoni tal-Qorti issir kemm fuq sentenza fil-kassazzjoni, kemm fuq sentenza preliminari tal-CFI, jiġifieri f’kuntest fejn il-partijiet fil-kawża ikunu esplojtjaw il-livelli kollha ta’ ġurisdizzjoni li kienu fid-dispożizzjoni tagħhom. Meta wieħed jieħu in konsiderazzjoni dan il-kuntest partikolari, il-KIG kellha tikkunsidra li l-intervent tal-Qorti kellha mhux biss tikkoreġi l-ġurisprudenza għall-ġejjieni, iżda wkoll li tkun ta’ benefiċċju konkret għall-partijiet fil-kawża, meta l-eżami mill-ġdid tal-Qorti jimplika solużżjoni differenti minn dik mogħtija mill-CFI. 27. B'hekk, hu importanti, li d-disposizzjonijiet statutarji dwar il-proċedura ta' eżami mill-ġdid jiggarantixxu li l-effett tad-deċiżjoni tal-Qorti ma tiġix ridotta għal dak ta' ażżjoni fl-interess tal-liġi, iżda li jkun ta' benefiċċju reali għall-partijiet fil-kawża. 28. Jirriżulta mill-konsiderazzjonijiet kollha ta’ qabel li d-disposizzjonijiet statutarji dwar l-eżami mill-ġdid għandhom jistabbilixxu l-karattru sospensiv tat-talba għal eżami mill-ġdid u tad-deċiżjoni li tintuża l-proċedura ta’ eżami mill-ġdid, bl-għan li tinstab soluzzjoni unika għall-azzjonijiet fil-kassazzjoni limitati għal punti ta’ liġi u li tweġiba preliminari unika tingħata għal-rinviji għal deċiżjonijiet preliminari, miġjuba quddiem il-CFI. II. L-eżami mill-ġdid għandu jsir fil-qafas ta’ proċedura ta’ urġenza 29. L-organizzazzjoni ta’ tali proċedura hi meħtieġa mid-Dikjarazzjoni nru 15 tat-Trattat ta’ Nizza, fil-kamp preliminari. Proċedura aċċelerata tidher ġustifikata wkoll fil-kamp ta’ azzjonijiet diretti, inkwantu l-eżami mill-ġdid ma għandux isir ħlief f’każijiet eċċezzjonali ħafna u fil-każ ta’ punti preċiżi tas-sentenza tal-CFI, fejn il-fajl komplut tagħha, li jikkomprendi l-argumenti kollha li diġà ġew skambjati, għandu jkun trasmess lill-Qorti. 30. Il-proċedura prevista mill-Qorti tidher li qed timxi f’din id-direzzjoni inkwantu l-organizzazzjoni ta’ proċedura orali mhix se tkun awtomatika. 31. Iżda d-dispożizzjonijiet relattivi għall-proċedura bil-miktub timmerita xi kjarifiki. Id-dispożittiv propost jipprevedi li l-partijiet fil-kawża jkollhom id-dritt li jagħmlu osservazzjonijiet f’perijodu ta’ żmien iffissat mill-Qorti, mentri l-Istati Membri u l-istituzzjonijiet jistgħu jagħmlu l-osservazzjonijiet fil-kondizzjonijiet previsti fl-Artikolu 23 ta’ l-Istatut, jiġifieri f’perijodu ta’ żmien ta’ xahrejn li jibda jiddekorri min-notifika tal-punti tas-sentenza li għandha ssirilhom eżami mill-ġdid. 32. Il-Kummissjoni hi ta’ l-opinjoni li l-perijodu ta’ żmien għall-preżentazzjoni tal-memoranda jew l-osservazzjonijiet bil-miktub għandu jkun indikat għall-partijiet, l-Istati Membri u l-istituzzjonijiet u m’għandux jeċċedi massimu ta’ ġimgħatejn jew tliet ġimgħat. 33. Barra minhekk, ikun utli li jiġi previst perijodu ta’ żmien xieraq għall-intervenzjoni tas-sentenza finali li għandha tiġi nnotifikata lill-partijiet jew lill-qorti nazzjonali. III. Konklużjoni 1. Għall-mottivi kollha ta’ hawn fuq, il-Kummissjoni hi ta’ l-opinjoni li d-disposizzjonijiet statutarji dwar il-proċedura ta’ eżami mill-ġdid għandhom a ) jistabbilixxu l-karattru sospensiv tat-talba ta’ eżami mill-ġdid u tad-deċiżjoni li tintuża l-proċedura ta’ eżami mill-ġdid ; b ) jippreċiżaw li d-deċiżjonijiet meħuda mill-CFI taħt l-Artikolu 225(2) jew (3), tat-Trattat għandhom ikunu kkunsidrati definittivi - fi żmien il-perijodu ta’ żmien ta’ xahar previst mill-Artikolu 62, it-tieni inċiż, ta’ l-Istatut, meta l-Prim Avukat Ġenerali ma pproponiex l-eżami mill-ġdid tad-deċiżjoni, u - fil-każ ta’ proposta fformulata mill-Prim Avukat Ġenerali, skond it-tieni perijodu ta’ żmien ta’ xahar previst fl-Artikolu 62, it-tieni inċiż, ta’ l-Istatut, meta l-Qorti tiddeċiedi li ma tiftaħx il-proċedura ta’ eżami mill-ġdid ; c ) jipprevedu proċedura b’urġenża; u d ) jiffissaw perijodu ta’ żmien xieraq għall-intervenzjoni tas-sentenza li għandu jiġi notifikat lill-partijiet jew lill-qorti nazzjonali. 2. Il-Kummissjoni tikkalkula li, skond id-Dikjarazzjoni nru 14 tat-Trattat ta’ Nizza, jkun utli li jiġi instawrat mekkaniżmu ta’ evalwazzjoni tal-proċedura ta’ eżami mill-ġdid. [1] Dokument tal-Kunsill nru. 12464/03 JUR 359 COUR 24 tat-12.09.2003. [2] Disposizzjoni simili għal dik ta’ l-Artikolu 60 ta’ l-Istatut dwar l-appelli. [3] Il-kontroll tal-Qorti fuq il-kompetenza tal-prim’ istanza tal-CFI hu naturalment e¿erċitat permezz tal-kassazzjoni. [4] L-Artikolu 242 tat-Trattat u l-Artikolu 60 ta’ l-Istatut tal-Qorti (li jiffissa l-karattru mhux sospensiv tar-rikorsi u l-appelli). [5] Li jipproduċi it-termini ta’ l-Artikolu 61 ta’ l-Istatut dwar l-appelli magħmula kontra d-deċi¿jonijiet tal-CFI. [6] Ara l-Artikolu 68(1) tat-Trattat tal-KE, li bih il-ġurisdizzjonijiet nazzjonali ta’ l-aħħar istanza biss jistgħu japplikaw lill-Qorti tal-Ġustizzja b’titolu preliminari. [7] Ara l-Artikolu 68(3) tat-Trattat tal-KE.